UNRIC
UNRIC avattiin Brysselissä 1. tammikuuta 2004. UNRIC korvasi Euroopassa toimineet yhdeksän tiedotustoimistoa (Ateena, Bonn, Bryssel, Kööpenhamina, Lissabon, Lontoo, Madrid, Pariisi ja Rooma), jotka suljettiin YK:n yleiskokouksen päätöksellä 31. joulukuuta 2003. Tiedotuskeskus toteuttaa myös yhteistyöprojekteja eri tahojen kanssa, joita ovat mm. hallitukset, tiedotusvälineet, kansalaisjärjestöt, koulutuslaitokset ja paikalliset viranomaiset.
Kansainvälinen vastauskuponki
Kansainvälinen vastauskuponki (, CRI; , IRC) on Maailman Postiliiton (UPU) vuonna 1907 käyttöönottama lipuke CN 01, joka käy alimman painoluokan postimaksuksi lentopostikirjeelle minne tahansa maailmassa lähes jokaisessa maassa. Kansainvälistä vastauskuponkia käytetään, kun lähettäjä haluaa maksaa vastaanottajan puolesta vastauksen postimaksun, mutta lähettäjällä ei ole käytettävissään vastaanottajan maan postimerkkejä tai muita postimaksuvälineitä. Lipuke leimataan sitä ostettaessa ja lipuketta lunastaessa se leimataan uudestaan ja vaihdetaan postimerkkeihin tai muuhun postimaksumerkintään.